30.10.2014 Euroopan unionin virallinen lehti L 309/9 KOMISSION ASETUS (EU) N:o 1153/2014, annettu 29 päivänä lokakuuta 2014, asetuksen (EY) N:o 198/2006 muuttamisesta kerättävien tietojen sekä otanta-, tarkkuus- ja laatuvaa- timusten osalta (ETA:n kannalta merkityksellinen teksti) EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon ammatillista koulutusta yrityksissä koskevista tilastoista 7 päivänä syyskuuta 2005 annetun Euroopan parlamentin ja neuvoston asetuksen (EY) N:o 1552/2005 (') ja erityisesti sen 7 artiklan 3 kohdan, 8 artiklan 2 kohdan ja 9 artiklan 4 kohdan sekä katsoo seuraavaa: (1) — Asetuksessa (EY) N:o 1552/2005 vahvistetaan yhteiset puitteet ammatillista koulutusta yrityksissä koskevien Euroopan tilastojen tuottamiselle. (2) — Komission asetuksessa (EY) N:o 198/2006 (?) määritellään erityiset tiedot, jotka on määrä kerätä koulutusta tarjoavista yrityksistä ja yrityksistä, jotka eivät tarjoa koulutusta, sekä ammatillisen koulutuksen eri muodoista; lisäksi siinä määritellään otanta- ja tarkkuusvaatimukset, kerättävien tietojen laatuvaatimukset ja laatuselvitysten rakenne. (3) — Olisi vahvistettava vaatimukset, jotka koskevat ammatillista koulutusta yrityksissä koskevia Euroopan tilastoja varten kerättävien ja toimitettavien tietojen laatua, vakiomuotoista laatuselvitystä sekä kaikkia tietojen laadun arviointiin ja parantamiseen tähtääviä toimenpiteitä. (4) — On aiheellista muuttaa koodijärjestelmä-, otanta-, tarkkuus- ja laatuvaatimuksia, jotta voidaan vähentää rasitetta ammatillista koulutusta yrityksissä koskevien tilastojen tulevan tiedonkeruun osalta. (5) — Sen vuoksi asetusta (EY) N:o 198/2006 olisi muutettava. (6) = Tässä asetuksessa säädetyt toimenpiteet ovat Euroopan tilastojärjestelmää käsittelevän komitean lausunnon mukaiset, ON HYVÄKSYNYT TÄMÄN ASETUKSEN: 1 artikla Korvataan asetuksen (EY) N:o 198/2006 liitteet I, II, III ja V tämän asetuksen liitteen mukaisesti. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin viralli- sessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Brysselissä 29 päivänä lokakuuta 2014. Komission puolesta Puheenjohtaja Jose Manuel BARROSO (') EUVLL 255, 30.9.2005,s. 1. (?) Komission asetus (EY) N:o 198/2006, annettu 3 päivänä helmikuuta 2006, ammatillista koulutusta yrityksissä koskevista tilastoista annetun Euroopan parlamentin ja neuvoston asetuksen (EY) N:o 1552/2005 täytäntöönpanosta (EUVL L 32, 4.2.2006, s. 15).